
I. Въведение
Детска градина 37 „ Пламъче"  гр.Варна е институция, в която се отглеждат, възпитават, социализират и обучават деца от 10 месеца до постъпването им в I клас в съответствие с държавно-образователния стандарт за ранно детско развитие и държавно-образователния стандарт за предучилищно образование.
В детската градина , педагогическото взаимодействие се осъществява при осигурена среда за учене чрез игра, съобразена с възрастовите особености на децата, гарантираща цялостното им развитие с осигурени възможности за опазване на физическото и психическото им здраве.
Съгласно чл. 70, ал. 1 от Закона за предучилищното и училищното образование (ЗПУО) процесът на предучилищното образование е подчинен на прилагане на програмна система като част от стратегията за развитие на учебното заведение, което извършва задължително предучилищно образование, и което съответства на изискванията на Държавния образователен стандарт за предучилищно образование.
Програмната система е цялостна концепция за развитие на детето и приобщаване на компетентности по всяко едно образователно направление, чрез подходящи подходи и форми на педагогическо взаимодействие, които са в съответствие със ЗПУО (2016) и Наредба № 5 за държавните образователни стандарти в предучилищното образование. При разработването на настоящата програмна система педагогическият екип се ръководи от стратегията за развитие на ДГ № 37 „ Пламъче“ за периода 2025-2030 г. и визията за:
Детето - главната ценност, активен участник.
Детето - различно, уникално и неповторимо, с индивидуални темпове на развитие.
Включване на „различното" дете чрез подкрепа, уважение и толерантност.
Равен старт, равен достъп и качествено образование, съответстващо на потребностите на съвременното дете.
Придобиване на компетентностите по всяко от образователните направления, като се отчитат интересите, възможностите и възрастовите характеристики.
Всяка дейност по образователните направления да осигурява щастливо детство на всяко дете, да изгражда мотивация и увереност в собствените му възможности.
Полагане основите на учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на децата, вземайки предвид значението на играта в процеса на педагогическото взаимодействие.
II. Цели, философия, приоритети и основни принципни положения
Програмната система е цялостна концепция за развитието на децата в ДГ с включени в нея подходи и форми на педагогическо взаимодействие, подчинени на обща, глобална цел:
Изграждане на хуманна, функционална и позитивна образователна среда в детската градина, осигуряваща равен шанс и достъп за свободен избор и качествено предучилищно възпитание на всички деца.
Философия на програмна система „Играя, зная, опознавам"
Тя се определя от използването на адекватни педагогически и психологически подходи, съобразно маркерите на средата, семейния или майчиния език на детето, етническата или националната му принадлежност, обичайно-обредната система на конкретна нация или етнос, социо-културния статус на родителя и други. Нашата философия:
Спокойно, щастливо, уверено дете, което успешно навлиза в социалния свят, в познанието и творчеството;
Пълноценно детско развитие и възможност за успешна реализация;
Играта – стимулираща среда за изграждане личността на детето;
Утвърждаване на националната идентичност.
Приоритети на Програмната система „Играя, зная,  опознавам"
Прилаганe на образователни технологии за междукултурно образование с доказана иновативност - работа по минипроекти със съдържателни и действени характеристики, работа по проекти и др.
Стимулиране творческото развитие на децата, на детската игра и познание; създаване на позитивна образователна среда;
Постигане на успешна социализация на детската личност в условията на детската градина на първо място чрез овладяване на български език;
Сътрудничество за създаване на поведенчески модели у деца и възрастни за изграждане на благоприятна семейна и обществена среда на основата на ползотворен междукултурен диалог.
Основни принципни положения по възрастови групи
	Първа възрастова група
	Втора възрастова група

	• Осигуряване на равнопоставеност на всички деца при отчитане на индивидуалния им опит, възможности и темп на развитие;
• Развиване на самостоятелност, стремеж към инициативност, усъвършенстване и отговорност у детето;
• Формиране на умения за решаване на познавателни и практически задачи, за ориентиране в проблемни ситуации и откриването на решения;
• Формиране на умения за работа в група;
• Откриване на творческите заложби у всяко дете и осигуряване на условия за разгръщането им;
• Формиране на социални и комуникативни умения;
• Оптимално съчетаване на умствена и практическа работа;
• Осигуряване на максимална възможност за игра и физически упражнения.
	• Осигуряване възможности на всяко дете да изразява собственото си мнение и да отстоява своята позиция;
• Създаване на условия за разгръщане и изява на индивидуалния потенциал на всяко дете. Удовлетворяване на потребностите му за развитие, самочувствие, самоувереност и спокойствие в общността;
• Осмисляне на основни права и задължения и формиране на умения у детето да ги отстоява и спазва;
• Осигуряване на качествено възпитание и обучение на всички деца, съобразени с условията, в които се намират;
• Обучение с ясно изразен практически, приложен, продуктивно-пресъздаващ характер с приоритет формиране на когнитивни и речеви умения;
• Прилагане на педагогически технологии на обучение с ясно изразена интерактивна и иновационна насоченост.

	Трета възрастова група
	Четвърта възрастова група

	
	

	• Утвърждаване на личността на детето в заобикалящата общност. Формиране на желание за сътрудничество, уважение и зачитане на чуждото мнение, толерантност;
• Осигуряване на възможности за всяко дете да изразява собственото си мнение и да отстоява своята позиция;
• Ефективност на образователните технологии на основата на тясно обвързване на съвременната теория с конкретните педагогически практики;
• Осъществяване на взаимодействието между детето и педагога на основата на доверие и взаимно уважение;
• Превръщане на педагога в образец за подражание;
• Приоритетно изграждане на детска общност за извършване на съвместна работа като среда за активна социализация.
	• Балансирано взаимодействие между детската градина и училището, плавен преход от водещата игрова дейност към преднамерена познавателна активност;
• Детето е център на педагогическото взаимодействие;
• Създаване на детска общност, в която се зачита другият и се придобива опит за решаване на задачи заедно;
• Ориентация към творческия потенциал на детето и педагога;
• Оптимално интегриране на образователното съдържание в направленията от програмната система;
• Осигуряване на равни шансове на всички деца.



Очаквани резултати при реализиране на Програмната система:
Реализиране на ДОС в предучилищното образование;
Емоционален комфорт и успешна адаптация на децата, „вграждане“ на детето чрез социализация в общността;
Използване на нови педагогически технологии;
Утвърждаване конкурентоспособността на детската градина;
Педагогизиране на родителската общност.
III. Концептуални идеи на програмната система
Програмната система „Играя, зная, опознавам" е създадена в името на детето, в помощ на учителя и в подкрепа на родителя. Тя подпомага учителя, за да осигури условия за пълноценно детско развитие, така че:
Детето да е спокойно, щастливо, уверено и успешно да навлиза в света чрез игри, познание, радост и творчество;
Учителят уверено и с удовлетворение да постига по-добри резултати в ежедневната си работа с децата и родителите;
Родителят да „израства" заедно с детето си, като го подкрепя в развитието и подпомага разгръщането на неговия потенциал.
Основните принципни положения при организацията на педагогическия процес и провеждането на ситуациите са:
Детето – център и субект на педагогическото взаимодействие;
Детето е различно, уникално и неповторимо в този свят;
Детето се развива в интеракцията дете-възрастен;
Отношение към детето с уважение към неговата личност и подкрепа на индивидуалността му;
Осигуряване на условия за равен старт на всички деца, базиран на възрастта и индивидуалния темп на развитие;
Включване на „различното" дете в живота на групата чрез подкрепа и уважение;
Уважение към различните етноси и култури;
Интегриране на образователното съдържание по всички направления;
Проследяване на детските постижения на три етапа: 1) възприемане на информацията, 2) разбиране, 3) приложение в нови ситуации;
Взаимно уважаващо се, толерантно и подкрепящо отношение към родителите.
IV. Подходи и форми на педагогическо взаимодействие
1. Подходи на педагогическо взаимодействие
Водещ в организацията е компетентностният подход, който се прилага в единство със следните взаимосвързани подходи:
> Компетентностен подход: ориентиран към формиране на компетентности чрез единство на знания, умения и нагласи. Способност за прилагане на придобития опит.
> Хуманно-личностен подход: поставя детето и неговата индивидуалност в центъра. Основава се на уважение към достойнството, потребностите и интересите му.
> Игрови подход: използва играта като естествен и най-ефективен начин за учене и развитие в предучилищна възраст.
> Индивидуално-диференциран подход: съобразяване на взаимодействието с индивидуалните особености и темп на развитие на всяко дете.
> Ситуационен подход: прилагане на знанията и уменията в конкретни, близки до детския опит и житейски ситуации.
> Интегративен подход: осигурява взаимовръзка между различните образователни направления за изграждане на цялостна представа за света.
> Конструктивистки подход: насърчава детето да изгражда знанията си чрез собствен опит, активно действие, наблюдение и експериментиране.
> Интерактивен подход: стимулира активно взаимодействие между децата чрез работа по двойки, в малки групи, дискусии и съвместни дейности.
> Приобщаващ подход: равни възможности за участие и развитие на всяко дете чрез изграждане на подкрепяща среда.
2. Основни форми на педагогическото взаимодействие
Учебната година започва на 15 септември и е с продължителност 12 месеца. Включва учебно време (15 септември – 31 май) и неучебно време (1 юни – 14 септември).
Педагогическата ситуация е основната форма на педагогическо взаимодействие. Протича предимно под формата на игра по направленията: Български език и литература, Математика, Околен свят, Изобразително изкуство, Музика, Конструиране и технологии, Физическа култура.
Продължителност на една педагогическа ситуация:
От 15 до 20 минути за първа и втора възрастова група;
От 20 до 30 минути за трета и четвърта възрастова група.
Образователни направления и техните ядра:
Български език и литература: Свързана реч, Речник, Граматически правилна реч, Звукова култура, Възприемане и пресъздаване на литературно произведение.
Математика: Количествени отношения, Измерване, Пространствени отношения, Времеви отношения, Геометрични фигури и форми.
Околен свят: Самоутвърждаване и общуване, Социална и здравословна среда, Светът на природата, Културни и национални ценности.
Изобразително изкуство: Художествено възприемане, Изобразителни материали и техники, Изобразително творчество.
Музика: Възприемане, Възпроизвеждане, Музика и игра, Елементи на музикалната изразност.
Конструиране и технологии: Конструиране и моделиране, Обработване на материали, Грижи и инициативност, Техника.
Физическа култура: Естествено-приложна, Спортно-подготвителна, Физическа дееспособност, Игрова двигателна дейност.
3. Допълнителни форми на педагогическото взаимодействие
Организират се ежедневно извън педагогическите ситуации (сутрешно раздвижване, игри, състезания, екскурзии, празници, занимания по интереси). В неучебно време се провеждат само допълнителни форми.
V. Разпределяне формите на педагогическо взаимодействие
Седмичен брой на педагогическите ситуации
	Възрастова група
	БЕЛ
	Мат.
	Околен свят
	Изобр. изк.
	Констр. и техн.
	Физ. култ.
	Музика
	Общо за седмица

	Първа група
	1+1
	1
	1
	2
	1
	3
	2
	12

	Втора група
	2
	1
	2
	2
	1
	3
	2
	13

	Трета група
	2+1

	2
	2
	2
	2
	3
	2
	16

	Четвърта група
	4
	3
	2
	2
	2
	3
	2
	18


Седмични разписания по групи
Първа  група "Слънце"
	Време
	Понеделник
	Вторник
	Сряда
	Четвъртък
	Петък

	Преди обед
	Околен свят, Бълг.ез.

	Математика
Музика
	Български ез.
Изобразително изк.

	Конструиране и технологии
Музика
	Изобразително изкуство
Физическа култура

	След обед
	Физическа култура
	ДФПВ
	Физическа култура
	ДФПВ
	ДФПВ





Втора  група "Дъга"
	Време
	Понеделник
	Вторник
	Сряда
	Четвъртък
	Петък

	Преди обед
	Околен свят, Музика
	Български ез.
Изобразително изкуство
	Математика, Околен свят
	БЕЛ, Изобразително изкуство
	Конструиране и технологии
Физическа култура

	След обед
	Физическа култура
	Физическа култура
	Музика
	Физическа култура
	ДФПВ




Трета  група "Звездичка"
	Време
	Понеделник
	Вторник
	Сряда
	Четвъртък
	Петък

	Преди обед
	Околен свят, Музика
БЕЛ
	МАТ, Изобр. Изкуство
Ф.К.
	БЕЛ, КИТ
Физическа култура
	Околен свят, БЕЛ
КИТ
Музика
	Математика, И.И.
Физическа култура

	След обед
	ДФПВ
	ДФПВ
	ДФПВ
	ДФПВ
	ДФПВ



Разновъзрастова група "Калинка"
	Време
	Понеделник
	Вторник
	Сряда
	Четвъртък
	Петък

	Преди обед
	Околен свят, MAT
БЕЛ
	БЕЛ, 
И.И.
МАТ
	ОС
КИТ
БЕЛ
	БЕЛ
МУЗ
И.И.
	МАТ
КИТ
Ф.К.

	След обед
	Физическа култура
	МУЗ
	Ф.К.
	ДФПВ
	ДФПВ









Четвърта  група "Светулка"
	Време
	Понеделник
	Вторник
	Сряда
	Четвъртък
	Петък

	Преди обед
	Околен свят, Мат.
Физическа култура
	БЕЛ, Изобразително Изкуство
Физическа култура
	Околен свят Математика, 
БЕЛ
	БЕЛ
ИИ
МУЗ
	БЕЛ
Математика
Конструиране и технологии

	След обед
	ДФПВ
	Музика
	Конструиране и технологии
	Физическа култура
	ДФПВ



VI. Проследяване на резултатите от постиженията на децата
Проследяването на постиженията е вградено в текущото педагогическо общуване чрез интерактивни, предметно-оперативни, практико-изпробващи и информационно-познавателни методи.
Периодично оценяване се извършва в началото и в края на учебното време чрез:
Тестове и Диагностика;
Детско портфолио – отразява развитието като процес през целия престой на детето в детската градина.
VII. Механизъм за взаимодействие между участниците в предучилищното образование
Взаимодействието между детската градина и семейството се основава на принципите на взаимно доверие, уважение, равнопоставеност и прозрачност. То се осъществява чрез индивидуални форми (разговори, консултации), групови форми (родителски срещи, тренинги, училище за родители) и включване на родителите в празници, дни на отворени врати и проекти.
Към детската градина функционира Обществен съвет (съгласно чл. 264 от ЗПУО) – орган за подпомагане на развитието и за граждански контрол на управлението, както и Родителски активи по групи за гарантиране на ефективна комуникация.
Заключение
Настоящата Програмна система е част от Стратегията за развитие на детската градина. Приета е с Решение на Педагогическия съвет (Протокол № 1 / 14.09.2026 г.) и е утвърдена със Заповед №  / 15.09.2026 г. на директора. Тя е задължителна за спазване от всички педагогически специалисти.
